《次韵倪元镇双燕吟》
元代·郯韶

双燕双燕复双燕，年去年来几相见。东风花落杏梁深，不比朝相雉带箭。

主人长年不知还，梦随胡蝶千万山。人生那似双相燕，去去来来梁栋间。

作者简介：湖州吴兴人，字九成。号云台散史，又号苕溪渔者。慷慨有气节。顺帝至正中尝辟试漕府掾，不事奔竞，澹然以诗酒自乐。工诗。